als_Latn dik_Latn sag_Latn
Kryeministri Edi Rama e cilësoi pervers sistemin aktual të ndarjes së pushtetit me partitë e tjera nën presion për të qeverisur vendin.
I ftuar në emisionin “Të paekspozuarit” në “News24” me gazetarin Ylli Rakipi, Kryeministri Rama tha se nëse do të ketë koalicion pas zgjedhjeve, ai duhet të jetë i bazuar në programe dhe jo në kërkesa e presione për të ndarë pushtetin.
Kreu i qeverisë, i pyetur nëse do të qeverisë në një koalicion me Partinë Demokratike pas zgjedhjeve, tha se do të luftojë për të pasur timonin e reformave, ndërsa bashkudhëtari do të vendoset pas rezultatit.
Ju kërkoni tepsinë për vete?
Mënyra si funksionon është kjo: mbarojnë zgjedhjet dhe kur partia e parë nuk i ka numrat, fillon negociatat me partitë, por në bazë të programit. Por ti më thua nëse vij, duhet të pranosh 1,2,3 pika të programit. Këtu nuk funksionon kështu.
Kur e keni kuptuar ju këtë punën e tepsisë?
Që ditën e parë, kur mbas zgjedhjeve jemi detyruar të bëjmë këto muhabete. Unë s’kam vajtur fare, kam angazhuar njerëz.
Pra 4 vjet ke qeverisur me tepsi? Patjetër mo… Lëri këto. Të lutem shumë.
E ke ditur që herën e parë?
Sigurisht që e kam ditur. Është një sistem pervers. Jo se unë nuk e kam votën e mjaftueshme që të vazhdoj procesin e qeverisjes, unë të them ty: “O vëlla, do vish në koalicion?” Por jo ti të më thuash “mua më duhet tepsia”.
Por duhet t’u kërkosh ndjesë shqiptarëve se për 4 vite ke qeverisur me tepsi…
Ore Ylli, po mundohesh të më bësh mua fajtor. Unë jam zgjedhur të qeveris, jo të bëj analistin e qeverisë. Në 2013-n u zgjodhëm me koalicion. Jam krenar për atë koalicion, pasi me atë koalicion kemi bërë themelet. Si t’u thosha shqiptarëve para dy vitesh?!
Një Kryeministër serioz, në një sistem demokratik, ose ikën ose… Ti më ke qeverisur me tepsi, tani më thua s’ka më tepsi. Jep dorëheqjen Kryeministri…
Unë dola të kërkoj vota për të bërë Kryeministrin dhe për të reformuar të gjithë strukturën, pasi kemi bërë edhe reforma.
Tepsinë s’po e shpjegon mirë…
Po e shpjegoj mirë, tepsia ka 27 vite.
Por pse ke pranuar të qeverisësh 4 vite me tepsi…
Në 44 muaj…
Pse, 400 vjet do të rrish ti në pushtet?!
Në 44 muaj, pasi 4 vite bëhen në fund të shatorit, s’mundet të bëhej shtetformim. Ne e kemi filluar punën me sistem. Unë mendoj se… ju flini për pulën e radhës. Unë shoh atje ku dua (lart). Nëse do të flasim për pulat, unë po të shpjegoj si të mos shikojmë gishtin kur gishti tregon hënën.
Me këtë nismën tënde s’ka njeri ta kundërshtojë..
Në rregull pra, le ta votojnë.
Duhet t’u thuash shqiptarëve: 4 vjet bëra një tepsi të madhe sa tavolina ime.
Jo, jo. Ja këtu është gabimi jot. Jo, duhet t’u them: shqiptarë, unë tepsinë e gjeta në mesin tuaj. Kjo është një reformë që do mbështetjen e popullit, që mos të shantazhohemi, dhe mos të kalojmë nga katundi politik, pasi ju jeni katundi mediatik.
Do të vazhdojë marrëveshja dhe do të qeverisni bashkë?
Marrëveshja është e shkruar dhe nuk është vetëm për zgjedhjet, por edhe pas zgjedhjeve. Pra, qeveria dhe opozita.
Do të qeverisni bashkë me PD-në?
Pse duhet të qeveris me PD-në?! Këtë e lexon populli. Unë u them që mos na lini të tjerë në prehër, të kemi drejtimin e vendit. Unë i them popullit na jepni timonin e qeverisjes. Pasi nëse kemi koalicion, të jetë programor, jo me detyrim për te tepsia.
Thuajua shqiptarëve qartë dhe prerë: do jesh apo jo me PD-në në qeveri?
Ta dhashë përgjigjen.
Ti je nga ata burra që ta jep përgjigjen në të dhjetën e sekondës…
Koalicionet varen nga numrat. Nëse në çdo vend normal njerëzit bashkohen në numra për programe, këtu numrat duhet t’i kërkosh me tepsi në dorë. Na jepmi mundësi që tepsinë ta çojmë për skrap. Pas 25 qershorit, vij prapë këtu, merr dhe ata. Merr dhe pulat këtu, rrjepi.
Do të bëni koalicion me PD-në?
Ne do luftojmë deri më 25 qershor për të pasur timonin e reformave. Bashkudhëtari vjen pas zgjedhjeve. Vlerësimi pas zgjedhjeve. Sot kategorikisht. Sot unë dua nga populli vlerë- simin për këtë thirrje që kam. Më ndihmoni të bëj për ju atë që s’e ka bërë njeri për kaq vite.
Ju po i thoni popullit me këtë tepsi u lodha, tani do të bëj tepsi tjetër me PD-në?
Jo, jo. Një nga arsyet themelore të prapambetjes së Shqipërisë në gjithë ato vite dhe një arsye pse të tjerët kanë vrapuar dhe ne jemi zvarritur është se nuk ka ndarë pushtetin nga politika. S’e kam marrë para 4 vitesh, sepse ishte e pamundur dhe do jetë prapë e pamundur, nëse shqiptarët nuk na japin fuqinë.
Ju keni qeverisur 4 vjet me LSI, a ka mbetur ndonjë shanc për një koalicion pas zgjedhor PS-LSI?
Unë nuk shoh ndonjë shans, por do shohim rezultatin.
Ekziston një mundësi që PD të bëjë koalicion me LSInë, mund të ndodhë?
Po pse të mos ndodhë?! Ka ndodhur edhe më parë, nëse bëhen numrat ndodh patjetër.
Më 23 dhjetor 2016 ti thua: “Gjithë këto reforma nuk do të ishin bërë nëse nuk do të ishte ky koalicion. Jam besimplotë se do të shkojmë bashkë. Është aleanca strategjike për gjeneratën tjetër”.
Po e kam besuar. Do të thotë se nuk kam asgjë me Ilir Metën, e kam me sistemin. Ore tepsinë, pse thua nuk e ke pasur? Tepsia është bonifikim. Nuk bëhej dot bonifikimi pa stabilizuar terrenin. Ky është muhabet rakie.
Kjo është mënyra e fushatës tënde. Nuk thua asgjë që ke bërë. Ti thua pa këtë tepsi nuk kaloj dot për mirë.
Nuk është tepsi Ilir Meta apo X, Y, është një sistem që duhet shkallmuar. Ti s’e kupton.
Ju doni timonin, zoti Rama. Në sistemin e sotëm demokratik pushteti duhet të jetë i ndarë. Një nga teoritë më të famshme është ajo e Lodrit Actions. Është mirë kjo që t’i marrësh të gjitha vetë?
Sistemi demokratik, Ylli, ngrihet mbi tri pushtete. Nuk ka asnjë teori që thotë sa më shumë parti në qeveri, aq më shumë aftësi qeverisëse dhe aq më shumë rezultat. Shqipërisë nuk i duhen shumë parti, por një sistem bipolar. Një nga zgjedhjet që bën njeriu është ose t’ia japim këtij njeriu votën që të shkojë reforma para, pse ta lëmë pa e bërë? Kemi hapur portën për sistemin e drejtësisë. Po flas si është ngritur sistemi.
Kush e pengoi që ky sistem të jetë i drejtë?
Marrëveshja me politikën e pengoi. Nëse lidhjet e tyre me krimin do të rezultonin se janë brenda kornizës etike dhe morale, do të shkatërrohet tepsia. Për mua duhet hapur porta e administratës shtetërore.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn